**Model subiect – Concursul Național de Istorie ,,Nicolae Iorga”**

**CLASA A X-a**

* **Timpul de lucru este de două ore.**
* **Ambele subiecte sunt obligatorii.**
* **Se acordă 10 puncte din oficiu.**

**Subiectul I 40 de puncte**

Citiți cu atenție sursele de mai jos:

**A**. ,,Considerând că abdicarea fostului rege al Angliei, Iacob al II-lea ne-a lăsat tronul vacant, Alteța Sa prințul de Orania pe care Dumnezeu Atot-puternic a putut să-l facă instrumentul glorios care trebuie să elibereze acest regat al papismului și al puterii arbitrare, Lorzii spirituali și temporali și Comunele, constituind ansamblul reprezentativ al întregii națiuni, declară pentru apărarea vechilor drepturi și libertăți: că pretinsa putere a autorității regale de a suspenda legile sau aplicarea legilor fără consimțământul Parlamentului, indiferent de durată și modul în care va fi percepută, este ilegală; că alegerile membrilor Parlamentului trebuie să fie libere; că libertatea cuvântului nu poate fi limitată sau pusă în discuție de nici o Curte, ci numai de Parlamentul însuși’’. (*Declarația Drepturilor 1689*)

**B**. ,,Încercarea lui Carol I de a domni fără Parlament (1629-1640), prin găsirea altor surse de venituri (cumpărarea posturilor administrative, monopol; reinstituirea drepturilor mai vechi ale monarhiei feudale) va provoca opoziţie şi procese juridico-politice spectaculoase, orientate împotriva Coroanei. Revolta din Scoţia (1639) va impune convocarea în două rânduri a Parlamentului în scopul procurării banilor necesari (1640). Revolta irlandeză (1641) va genera, prin conflictul pentru obţinerea conducerii armatei, războiul civil, desfăşurat în două etape (1641 până în 1645,1648-1651).

(…) Conflictul a avut la bază diferenţele în concepţia asupra politicii externe şi în cea asupra relaţiilor dintre puteri în stat, legate nemijlocit de problemele politicii interne şi de cele ale politicii economice: noua burghezie numită gentry va face presiuni în favoarea expansiunii dincolo de ocean, înţelegând prin aceasta să participe la exploatarea colonială a noilor teritorii. Deoarece însă o astfel de expansiune însemna de fapt un război cu Spania, pe atunci superputerea mondială a Europei, Coroana va evita să se lase antrenată, cu atât mai mult cu cât Parlamentul dominat de gentry şi burghezie îi refuza acesteia mijloacele financiare necesare şi puterile depline corespunzătoare, motivul fiind neîncrederea politică a Parlamentului faţă de Coroană.

Baza socială a restaurării monarhiei o va constitui recunoaşterea statu-quo-ului obţinut prin Reformă şi a Revoluţiei engleze. Monarhia va fi reinstituită sub forma monarhiei constituţionale, cu specificarea echilibrului de forţe dintre Coroană şi Parlament. Încercarea catolicului Iacob al Il-lea (1685-1688) de a promova în Anglia, cel puţin ca tendinţă, monarhia absolută, prin recatolicizare şi toleranţă pentru non-conformişti, încercare susţinută de către Franţa, va conduce la căderea acestuia şi la înscăunarea lui Wilhelm de Orania, care era căsătorit cu fiica lui Iacob, Maria – „Glorious Revolution” (1688). The Bill of Rights (1689) va plasa Anglia în mod hotărât pe calea monarhiei parlamentare, situaţie ratificată și care va separa problemele de stat de cele ale regelui (Civil List). Prin această alianţă personală, Anglia va prelua la început metodele economice şi financiare ale Olandei, iar mai târziu raţiunea de stat a acesteia: „egalitatea puterilor în stat” – împotriva hegemoniei presante a Franţei sub Ludovic al XlV-lea. (Imanuel Geiss *- Istoria Lumii*)

Pornind de la aceste texte, răspundeți la următoarele cerințe:

1. Precizați secolul la care se referă atât sursa A, cât și sursa B. **2 puncte**
2. Menționați un spațiu istoric, precizat în sursa A, respectiv sursa B, cu privire la documentul ,,Declarația Drepturilor”. **2 puncte**
3. Menţionaţi, pe baza sursei A, două informaţii referitoare la drepturile şi libertăţile cetăţeneşti. **4 puncte**
4. Precizaţi, pe baza sursei A, o cauză pentru care a rămas vacant tronul Angliei, respectiv, pe baza sursei B, două cauze, pentru care conflictul dintre Rege și Parlament a generat războiul civil. **6 puncte**
5. Prezentaţi o caracteristică a sistemului politic britanic, după adoptarea Declaraţiei Drepturilor. **4 puncte**
6. Scrieți două informații aflate în relație cauză-efect, selectate din sursa B. **4 puncte**
7. Formulaţi pe baza cunoștințelor un punct de vedere referitor la rolul Parlamentului în sistemul politic din Anglia, folosind ca argument două informaţii din sursa A, cât și din sursa B, respectiv o consecință a revoluției glorioase. **8 puncte**
8. Prezentați un alt fapt istoric referitor la organizarea politică a Statelor Unite ale Americii de la sfârșit de secol XVIII, în afara celor la care se referă sursa B. **10 puncte**

**Subiectul al II-lea 50 puncte**

Elaborați în aproximativ trei-patru pagini o sinteză referitoare la ,,**Europa de la Revoluția franceză la construcția diplomatică a Congresului de la Viena și a sistemului de alianțe al secolului XIX ’’,** având în vedere.

* a. Menționarea a două principii iluministe
* b. Menționarea a două cauze și prezentarea unui fapt istoric referitor la desfășurarea revoluției franceze în perioada 1789-1798
* c. Prezentarea a două fapte istorice cu privire la Franța Napoleoniană
* d. Formularea unor opinii cu privire la construcția Congresului de la Viena și a noului echilibru European,

**Notă!**

Se punctează şi utilizarea **limbajului istoric adecvat, structurarea** prezentării, evidenţierea **relaţiei cauză-efect**, susţinerea unui punct de vedere cu **argumente istorice** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia), respectarea **succesiunii cronologice/logice** a faptelor istorice **şi încadrarea** eseului în limita de spaţiu precizată.

**Total test 90 de puncte. Se acordă 10 puncte din oficiu.**

**Total 100 de puncte**

**BAREM DE EVALUARE ȘI NOTARE**

**NU SE ACORDĂ PUNCTAJ INTERMEDIAR**

**Subiectul I (40 de puncte)**

1. 2 puncte pentru precizarea secolului la care face referire atât sursa A, cât și sursa B**. 2 puncte**
2. 2 puncte pentru menționarea unui spațiu istoric precizat în sursa A, cât și în sursa B cu privire la documentul ,,Declarația Drepturilor’’**. 2 puncte**
3. Câte 2 puncte pentru menționarea pe baza sursei A, a oricăror două informații referitoare la drepturile și libertățile cetățenești**. (2px2=4 p)**
4. 2 puncte pentru precizarea pe baza sursei A, a unei cauze cu privire la tronul vacant al Angliei.  **2 puncte**

* Câte 2 puncte pentru precizarea pe baza sursei B, a oricăror două cauzepentru care conflictul dintre Rege și Parlament a generat războiul civil**. (2px2=4p)**

1. **4**  puncte pentru prezentarea unei caracteristici a sistemului politic britanic, după adoptarea Declaraţiei Drepturilor**. 4 puncte**
2. Câte 2 puncte pentru selectarea din sursa B a oricărordouă informații aflate în relație cauză-efect.  **(2px2=4 puncte)**
3. 2 puncte pentru formularea unui punct de vedere referitor la rolul Parlamentului în sistemul politic din Anglia. **2 puncte**

* Cate 2 puncte pentru selectarea ca argument a oricăror două informaţii din sursa A, cât și din sursa B. **(2px2=4 puncte)**
* 2 puncte pentru formularea unei consecințe a revoluției glorioase**. 2 puncte**

1. 4 puncte pentru menționarea oricărui fapt istoric referitor la organizarea politică a Statelor Unite ale Americii de la sfârșit de secol XVIII, în afara celor la care se referă sursa B.

**4 puncte**

* **6 puncte** pentru prezentarea faptelui istoric menţionat, prin evidenţierea relaţiei de cauzalitate şi utilizarea câte două exemple/ a unei caracteristici/consecințe; **6 puncte**
  + Câte 1 punctpentru utilizarea **doar** a unui exemplu/ a unei caracteristici/consecințe referitoare la faptul istoric menţionat.

**Subiectul al II-lea (50 puncte)**

1. **de puncte pentru informaţia istorică, distribuite astfel:**

**a.-Câte 2 puncte** pentru menţionarea oricăror două principii iluministe;  **(2p x 2=4p)**

**b.-Câte 2 puncte** pentru menţionarea oricăror două cauze ale Revoluţiei Franceze**;(2p x 2=4p)**

**2 puncte** pentru menţionarea oricărui fapt istoric referitor la desfăşurarea Revoluţiei Franceze în perioada 1789-1798;

**4 puncte** pentru prezentarea faptului istoric menţionat, prin evidenţierea relaţiei de cauzalitate şi utilizarea unui exemplu/ a unei caracteristici;

**1 punct** pentru utilizarea **doar** a unui exemplu/ a unei caracteristici referitoare la faptul istoric menţionat;

**c. Câte 2 puncte** pentru menţionarea oricărui fapt istoric referitor la Franţa napoleoniană**.**

**(2p x 2= 4 p)**

**Câte 4 puncte** pentru prezentarea faptului istoric menţionat, prin evidenţierea relaţiei de cauzalitate şi utilizarea unui exemplu/ a unei caracteristici; **(4 p x 2=8 p)**

Câte **1 punct** pentru utilizarea **doar** a unui exemplu/ a unei caracteristici referitoare la faptul istoric menţionat;

d.**4 puncte** pentru formularea oricărei opinii cu privire la construcția Congresului de la Viena și a noului echilibru European, prin evidențierea relației de cauzalitate și utilizarea unui exemplu/a unei caracteristici

Câte **1 punct** pentru utilizarea **doar** a unui exemplu/ a unei caracteristici referitoare la faptul istoric menţionat

**Câte 3 puncte** pentru prezentarea oricăror două principii adoptate la Congresul de la Viena

**(3p x2=6p)**

**4 puncte** pentru prezentarea unei consecințe a Congresului de la Viena privind constituirea unui mecanism de gestionare a păstrării noii ordini europene

**Ordonarea şi exprimarea ideilor menţionate – 10 puncte distribuite astfel:**

* **1 puncte** pentru **structurarea textului** (introducere - cuprins - concluzii);

1 punct pentru (introducere - cuprins - concluzii);

0 puncte pentru text nestructurat;

* **2 puncte** pentru evidenţierea **relaţiei cauză-efect**, astfel încât compoziţia să probeze înţelegerea procesului istoric;

1 punct pentru prezenţa parţială a relaţiei cauză-efect;

0 puncte pentru lipsa relaţiei cauză-efect;

* **2 puncte** pentru **argumentarea istorică;** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia);

1 punct pentru coerenţa şi pertinenţa argumentării elaborate prin utilizarea unui fapt istoric relevant;

0 puncte pentru lipsa argumentării istorice;

* **2 puncte** pentru **respectarea succesiunii cronologice/ logice** a faptelor istorice;

1 punct pentru respectarea parţială a succesiunii cronologice/ logice a faptelor istorice;

0 puncte pentru nerespectarea succesiunii cronologice/ logice a faptelor istorice;

* **2 puncte** pentru **utilizarea limbajului istoric**;

1 punct pentru utilizarea parţială a limbajului istoric;

0 puncte pentru lipsa limbajului istoric;

* **1 punct** pentru **respectarea limitei de spaţiu**;

0 puncte pentru nerespectarea limitei de spaţiu.

**Total 50 de puncte**

**Total test 90 de puncte. Se acordă 10 puncte din oficiu.**

**Total 100 puncte.**